فايبر (ممثله بورنوجرافيه)

فايبر (Viper) (12 سبتمبر 1959 - 24 ديسمبر 2010) ممثلة بورنوجرافية امريكية ، اسمها الحقيقى ستيفانى پاتريشيا جرين (Stephanie Patricia Green)

 نشأتها 
اتولدت فايبر يوم 12 سبتمبر 1959 فى مدينة اوك ريدج فى ولاية تينيسى الامريكية ، سافرت وهى صغيرة مع اسرتها لولاية نيو هامبشير وعاشت هناك معاهم مدة طويلة . وكانت غاوية التمثيل على المسرح و رقص الباليه ، وكانت دايما بترقص باليه وهى طالبة فى المدرسة فى الفترة من سنة 1968 لغاية سنة 1976 عن طريق New Hampshire Ballet Company ، وبعدما خلصت دراستها الثانوية سنة 1977 رقصت باليه فى American Ballet Theatre (مسرح الباليه الامريكى) فى مدينة نيو يورك فى ولاية نيو يورك

فى سنة 1978 تم استدعاء فايبر لاداء الخدمة العسكرية فى المارينز (United States Marine Corps) فى القاعدة التابعة للمارينز الموجودة فى ولاية نورث كارولاينا واستمرت فى وظيفتها العسكرية لغاية لما اترقت لرتبة كورپورال (Corporal) ، وفى سنة 1984 اترفدت فايبر من الخدمة العسكرية بعدما تم اكتشاف وجود علاقات جنسية بينها وبين عدد من ظباط القاعدة العسكرية اللى كانت بتخدم فيها

بعد كده سافرت فايبر لمدينة بالتيمور فى ولاية ماريلاند وعاشت هناك لمدة سنة اشتغلت فيها رقاصة استربتيز فى نايتكلاب (The Block) وكمان اشتغلت فى الدعاره

 شغلها 
فى سنة 1986 سافرت فايبر لمدينة لوس انجليس فى ولاية كاليفورنيا علشان تبتدى شغلها فى مجال البورنوجرافيا ، وهناك قابلت الممثل والمخرج البورنوجرافى الراحل ويليام مارجولد (William Margold) وعاشت معاه لمدة خمس سنين وكان بيحبها بجنون . و كان اول فيلم بورنوجرافى مثلته فايبر هو فيلم White Trash من اخراج ويليام مارجولد (William Margold)

فى شهر اغسطس 1989 فايبر عملت عملية تكبير لبزازها علشان يزيد الطلب عليها فى تمثيل الافلام البورنوجرافية

فايبر مثلت اكتر من 100 فيلم بورنوجرافى كان اشهرهم فيلم Mystery of the Golden Lotus اللى كانت اخدت عنه جايزة 1990 AVN Award كاحسن ممثلة مساعدة

فى شهر سبتمبر 1990 اصيبت فايبر بانهيار عصبى ، وفى شهر مايو 1991 هربت من بيت ويليام مارجولد (William Margold) اللى فضل يدور عليها فى كل مكان لكنه مالقاهاش . و بعد كده ظهرت فى ولاية نيو هامبشير و اعلنت انها اعتزلت شغلها فى مجال البورنوجرافيا و انها هاتشتغل كوافيرة فى المحل اللى فتحته لحسابها

 وفاتها 
فى يوم 24 ديسمبر 2010 ماتت فايبر فى بيتها فى مدينة بورتسموث فى ولاية نيو هامبشير نتيجة مضاعفات مرض سرطان الرئه

 مصادر 

 لينكات برانيه 


تصنيف:ممثلات بورنوجرافيات
تصنيف:موديلات عريانة
تصنيف:رقاصات استربتيز
تصنيف:ممثلات شبقيات
تصنيف:اصحاب بيوت الدعارة
تصنيف:رقاصات باليه امريكيات
تصنيف:ستات عسكريات
تصنيف:عسكريين امريكان
تصنيف:عسكريين امريكان من المارينز
تصنيف:مرضى السرطان
تصنيف:وفيات من سرطان الرئه
تصنيف:ممثلات بورنوجرافيات من تينيسى
تصنيف:ممثلات بورنوجرافيات امريكيات